Sabiedrība ar ierobežotu atbildību “LĪVĀNU SILTUMS”,

Vienotais reģistrācijas numurs 40003482591,

Juridiskā adrese Zaļā iela 39, Līvāni, Līvānu novads, LV-5316

**Dalībnieku sapulces protokols Nr. 1**

LĪVĀNOS

2024. gada 20.martā.

Sapulce atklāta plkst. 15.00

Sapulcē piedalās: balsstiesīgais Aldis Džeriņš, kapitāla daļu turētāja pārstāvis - Līvānu novada pašvaldības izpilddirektors,

SIA “Līvānu siltums” - valdes priekšsēdētājs Valērijs Priluckis, galvenā grāmatvede Anita Černova, ekonomiste Ilona Zvidriņa.

Sabiedrības parakstītais pamatkapitāls 2 072 345 EUR (divi miljoni septiņdesmit divi tūkstoši trīs simti četrdesmit pieci eiro)

Sabiedrības apmaksātais pamatkapitāls 2 072 345 EUR (divi miljoni septiņdesmit divi tūkstoši trīs simti četrdesmit pieci eiro)

Sabiedrības balsstiesīgais pamatkapitāls 2 072 345 EUR (divi miljoni septiņdesmit divi tūkstoši trīs simti četrdesmit pieci eiro)

Sapulcē pārstāvēti 100% no sabiedrības pamatkapitāla.

Sapulci vada: Aldis Džeriņš - kapitāla daļu turētāja pārstāvis, Līvānu novada pašvaldības izpilddirektors.

Protokolē: Helēna Jablonska - kapitāla daļu turētāja atbildīgā darbiniece.

**DARBA KĀRTĪBA:**

1. Par Sabiedrības ar ierobežotu atbildību “LĪVĀNU SILTUMS” finanšu pārskatu par 2023.gadu.

2. Par Sabiedrības ar ierobežotu atbildību “LĪVĀNU SILTUMS” vidēja termiņa attīstības stratēģijas 2022.-2028.gadam īstermiņa darbības plāna 2023.gadam noteikto uzdevumu un mērķu izpildi.

3.Par Sabiedrības ar ierobežotu atbildību “LĪVĀNU SILTUMS” budžetu 2024.gadam.

4. Par atvaļinājuma pabalstu un prēmiju par gada darba rezultātiem.

5. Par atlīdzības noteikšanu valdes priekšsēdētājam.

**1. Par Sabiedrības ar ierobežotu atbildību “LĪVĀNU SILTUMS” finanšu pārskatu par 2023.gadu.**

Izskatot Sabiedrības ar ierobežotu atbildību “LĪVĀNU SILTUMS” valdes priekšsēdētāja Valērija Prilucka 2024. gada 27.februāra vēstuli Nr. 1-9/3-24 (reģ. 27.02.2024. ar Nr. LNP/2.1.6/24/536) par 2023. gada finanšu pārskata un citu dokumentu apstiprināšanu, pamatojoties uz Publiskas personas kapitāla daļu un kapitālsabiedrību pārvaldības likuma 66.panta pirmās daļas 1. un 2.punktu un Komerclikuma 210.panta pirmās daļas 5.punktu, sapulces Dalībnieks

NOLEMJ:

1.Apstiprināt Sabiedrības ar ierobežotu atbildību “LĪVĀNU SILTUMS” finanšu pārskatu par 2023. gadu ar sekojošiem rādītājiem:

* kopējā bilances vērtība **2 758 203** EUR;
* zaudējumi par 2023. gadu **237 178** EUR (skatīt pielikumu).

2. 2023.gada zaudējumus atļaut segt no iepriekšējo gadu nesadalītās peļņas, bet atlikušo nesadalīto peļņas daļu novirzīt vidēja termiņa darbības stratēģijas 2024.-2028.gadam pasākumu izpildei.

*Pielikumā:* Sabiedrības ar ierobežotu atbildību “LĪVĀNU SILTUMS” finansiālie rezultāti uz 1 lpp.

**2. Par Sabiedrības ar ierobežotu atbildību “LĪVĀNU SILTUMS” vidēja termiņa attīstības stratēģijas 2022.-2028.gadam īstermiņa darbības plāna 2023.gadam noteikto uzdevumu un mērķu izpildi.**

Izskatot Sabiedrības ar ierobežotu atbildību “LĪVĀNU SILTUMS”2024. gada 27.februāra vēstuli Nr. 1-9/3-24 (reģ. 27.02.2024. ar Nr. LNP/2.1.6/24/536) par Sabiedrības ar ierobežotu atbildību “LĪVĀNU SILTUMS”vidēja termiņa attīstības stratēģijas 2022.-2028. gadam īstermiņa darbības plāna 2023.gadam noteikto uzdevumu un mērķu izpildi, pamatojoties uz Komerclikuma 210.panta pirmās daļas 10.punktu, Publiskas personas kapitāla daļu un kapitālsabiedrību pārvaldības likuma 66.panta pirmās daļas 13.punktu, sapulces Dalībnieks

NOLEMJ:

Apstiprināt Sabiedrības ar ierobežotu atbildību “LĪVĀNU SILTUMS”vidēja termiņa attīstības stratēģijas 2022.-2028. gadam īstermiņa darbības plāna 2023.gadam noteikto uzdevumu un mērķu izpildi.

**3.Par Sabiedrības ar ierobežotu atbildību “LĪVĀNU SILTUMS” budžetu 2024.gadam.**

Izskatot Sabiedrības ar ierobežotu atbildību “LĪVĀNU SILTUMS” iesniegto budžeta plānu 2024.gadam, pamatojoties uz 2019.gada 27.decembra Līvānu novada domes noteikumiem Nr. 7 “Līvānu novada pašvaldības kapitālsabiedrību pārvaldības noteikumi”, sapulces Dalībnieks

NOLEMJ:

1.Apstiprināt Sabiedrības ar ierobežotu atbildību “LĪVĀNU SILTUMS” budžetu 2024.gadam:

- ieņēmumi **2 168 900** EUR;

- izdevumi **2 160 343** EUR;

- līdzekļu atlikums 01.01.2024. **526 562** EUR;

- līdzekļu atlikums 31.12.2024. **535 119** EUR.

**4. Par atvaļinājuma pabalstu un prēmiju par gada darba rezultātiem.**

# Pamatojoties uz Sabiedrības ar ierobežotu atbildību “LĪVĀNU SILTUMS” vidēja termiņa attīstības stratēģijas 2022.-2028. gadam īstermiņa darbības plāna 2023.gadam noteikto uzdevumu un mērķu izpildes rezultātiem, Valsts un pašvaldību institūciju amatpersonu un darbinieku atlīdzības likuma 16.panta otro daļu un Publiskas personas kapitāla daļu un kapitālsabiedrību pārvaldības likuma 79.panta septīto daļu, sapulces Dalībnieks

NOLEMJ:

1. Izmaksāt prēmiju SIA „Līvānu siltums” valdes priekšsēdētājam Valērijam Priluckim 100% apmērā no mēnešalgas par 2023.gada darba rezultātiem.

2.Atļaut valdes priekšsēdētājam prēmēt Sabiedrības ar ierobežotu atbildību “LĪVĀNU SILTUMS” darbiniekus saskaņā ar 2023.gada darbības rezultātiem un atbilstoši 2023.gada 30.novembra “SIA “Līvānu siltums” darba samaksas un sociālo garantiju nolikumam”, prēmijas apmēram nepārsniedzot 75% no darbinieka mēnešalgas.

3. Atļaut valdes priekšsēdētājam izmaksāt kapitālsabiedrības darbiniekiem 2024.gadā atvaļinājuma pabalstu.

**5. Par atlīdzības noteikšanu valdes priekšsēdētājam.**

Pamatojoties uz Komerclikuma 221.panta astoto daļu, Publiskas personas kapitāla daļu un kapitālsabiedrību pārvaldības likuma 66.panta pirmās daļas 8.punktu, sapulces Dalībnieks

NOLEMJ:

1.Noteikt valdes priekšsēdētājam ar 2024.gada 1.aprīli atlīdzību 2200,00 EUR (divi tūkstoši divi simti *euro)* apmērā mēnesī un atbilstoši likumam darba devēja valsts sociālās apdrošināšanas obligātās iemaksas.

Sapulce slēgta plkst. 16.00

Sapulces vadītājs (paraksts) Aldis Džeriņš

Protokoliste (paraksts) Helēna Jablonska

***Dokuments ir parakstīts ar drošu elektronisko parakstu un satur laika zīmogu***